stanford-oval/wikipedia huggingface dataset:
טבריה
לקריאה נוספת

יזהר הירשפלד (עורך), טבריה - מייסודה עד הכיבוש המוסלמי : מקורות, סיכומים פרשיות נבחרות וחומר עזר, ירושלים : יד יצחק בן-צבי - המחלקה לחינוך והדרכה, תשמ"ח 1988. (הספר בקטלוג ULI)
עודד אבישר, ספר טבריה - עיר כינורות וישובה בראי הדורות, ירושלים : כתר הוצאה לאור, תשל"ג-1973
מטוב טבריה (דפים לחקר טבריה), הוצאת אריאל. (הספר בקטלוג ULI)
מוסטפא עבאסי, טבריה ותושביה הערבים בימי השלטון הבריטי : 1918-1948, יד יצחק בן-צבי, ירושלים 2021.
בנימין פנטליאט, הקהילה האשכנזית בטבריה, על פי פנקסי החברא קדישא ומפקדי אוכלוסין, תשע"ה 2015.
וליד אטרש, "התיאטרון הרומי בטבריה", קדמוניות, 144, 2012, עמ' 79–88.
פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007. עמודים 195–196.
עדו ישראלי, טבריה כמקרה בוחן למערכות יחסים בין נושאי משרת חכם באשי באימפריה העות'מאנית, אורשת כרך ט', הוצאת מכללת אורות ישראל, אלקנה 2020, עמ' 85–106.
עדו ישראלי, "טבריה עיר מקלט", סגולה - מגזין ישראלי להיסטוריה, תשרי תשפ"ד, עמ' 28–37.
אוריאל הד, "תעודות טורקיות על בניינה של טבריה במאה הט"ז", ספונות י (תשכ"ו), עמ' קצה-קצו.
רכיבה על אופניים

מפגינים רוכבים על אופניים בשאמוני בשנת 2003
שוטר על אופניים באל סלוודור
מרוץ אופניים
מגרש חניה לאופניים בניאיגטה שביפן
רכיבה על אופניים היא אחת מצורות התנועה המרכזיות בחלקים מסוימים של העולם. במדינות מתפתחות זהו כלי תחבורה נפוץ מטעמי עלות, ואילו במטרופולינים רבות באירופה וצפון אמריקה האופניים הם כלי תחבורה מהיר ונוח בתנועה הסואנת. אופניים משמשים גם ככלי עבודה, להסעת משא או אנשים (למשל ריקשות), או למופעים אקרובטיים מול קהל. רכיבה על אופניים היא גם פעילות פנאי כדי לשמור על הבריאות או במסגרת פעילות ספורטיבית.
מדי שנה נערכים מרוצי אופניים מקצועניים, המפורסמים שבהם הם הטור דה פרנס והג'ירו ד'איטליה לאופני כביש, ותחרויות אחרות לאופני הרים או אופני BMX. דגמי אופניים מיוחדים מתאימים גם לתחרויות במסגרת ספורט נכים, כגון אופני טנדם או אופני יד.
שיווי המשקל ברכיבה על אופניים

האתגר העיקרי ברכיבה על אופניים הוא שמירת שיווי המשקל. משימה זו קשה במיוחד במהירות נמוכה מאוד, וברוב המקרים בלתי אפשרית בהיעדר תנועה. יש החושבים כי הדבר נובע מכך ששיווי המשקל נשמר בעזרת האפקט הגירוסקופי (התנגדות גוף מסתובב להסטת כיוון ציר הסיבוב), אך לא כך הדבר.
באופניים ישנן שתי נקודות משען, שהן נקודות המגע של הגלגלים עם הכביש. בציר האורך (קדימה-אחורה) אין בעיה כל עוד מרכז הכובד המשולב של האופניים והרוכב נמצא בין שתיהן. כאשר מתחילה נטייה ימינה, מרכז הכובד נמצא ימינה מהישר המחבר את שתי נקודות המשען. במצב זה מבצע הרוכב בעזרת הכידון פעולה הגורמת לאופניים לנטות ימינה ובעקבות זאת לפנות ימינה וכך אותו ישר זז ימינה (ביחד עם האופניים) יחסית לרוכב ומגיע אל מתחת למרכז הכובד. בנסיעה מהירה התיקון מהיר מאוד. לעומת זאת כאשר האופניים אינם בתנועה, סיבוב הכידון כמעט ואינו מסיט את אותו ישר ולכן לא קורה דבר.
בעת ביצוע פניה, הרוכב מסיט את הישר שבין נקודות המשען בעוד גופו רוצה להמשיך בכיוון המקורי. לכן יש להטות את הגוף קלות אל כיוון הפניה. כדי שהרוכב לא ייפול מהאופניים, נדרש כי הכוח השקול המופעל עליו (כוח הכבידה והכוח שמפעילים עליו האופניים דרך האוכף והישבן) יהיה בכיוון הנדרש. בנסיעה בקו ישר במהירות קבועה, כוח זה צריך להיות אפס. מאחר שכוח הכבידה פועל כלפי מטה, האופניים צריכים לקזזו על ידי הפעלת כוח כלפי מעלה, וזה מה שקורה כאשר מרכז הכובד נמצא מעל הישר המחבר בין נקודות המשען. לעומת זאת בעת ביצוע פניה יש להפעיל כוח צידי בכיוון הפניה. כדי שהדבר יתבצע מבלי שהאופניים יתהפכו, צריך שכיוון הכוח שמפעילים האופניים יהיה אנכי במערכת הצירים ולכן, יש להטות את האופניים בכיוון הפניה. כאשר האופניים בנסיעה מהירה, סיבוב הכידון הנדרש הוא בכיוון הפוך לכיוון אליו רוצים להפנות את האופניים, ורק לשבריר שנייה; הדבר גורם להטיית האופניים לכיוון הרצוי, ואז באופן טבעי הכידון מסתובב מעט לכיוון הנכון והפעולה הנדרשת מתרחשת. דבר זה רלוונטי במיוחד באופנועים כבדים.
תחומי רכיבה על אופניים > כלי תחבורה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי רכיבה על אופניים > רכיבה תחרותית

מרוץ אופניים הוא ענף ספורט שבו נערכת התחרות ברכיבה על אופניים. קיימים מספר סוגי תחרויות המקובלים בענף זה:
מרוץ אופני כביש - מרוצים הנערכים על כבישים סלולים. מרוצים אלה הם הענף הוותיק ביותר והענף שזוכה לפרסום הרב ביותר מבין סוגי המרוצים.
סייקלו–קרוס - שילוב של מרוץ על כביש ובדרכי עפר בוציות הכוללות מכשולים. סוג מרוצים זה פופולרי באירופה בעונת החורף.
מרוצי אופני הרים - הנערכים בתנאי שטח משובשים ודרכי עפר, הם ענף שהתפתח ב-25 השנים האחרונות וצובר פופולריות הולכת וגדלה (ראו למשל אליפות אירופה באופני הרים).
מרוצי אופני מסלול - מרוצי אופני מסלול באצטדיון סגור - ולודרום (velodrome) -מרוצים של אופני מסלול. למרוצים אלו יש היסטוריה ארוכה, אך הם מוגבלים למדינות ולערים שבהן יש ולודרום ומספרן של אלו הוא קטן יחסית.
מרוצים באופני BMX - אופני BMX זהו סוג מרוצים חדש יחסית, שצובר פופולריות בעולם בשנים האחרונות וצורף לתוכנית האולימפית באולימפיאדת בייג'ינג (2008)
תחומי רכיבה על אופניים > ספורט עממי

רכיבה על אופניים מקובלת כספורט עממי, כפעילות גופנית אישית וכפעילות קבוצתית מאורגנת. שבילי אופניים בחיק הטבע מאפשרים רכיבה נעימה להנאה ולספורט. כמו כן, ישנם אירועי רכיבה תחרותיים או חצי תחרותיים המיועדים לרוכבים שאינם מקצועיים, למשל במסגרת רכיבה למרחקים ארוכים.
אירועים בולטים של רכיבה עממית הם:
fietsvierdaagse – מסע אופניים בן ארבעה ימים המאורגן בהולנד פעמים אחדות בשנה.
פריז–ברסט–פריז – מסע אופניים באורך 1,200 ק"מ, מפריז לברסט ובחזרה.
תחומי רכיבה על אופניים > שימוש מלחמתי באופניים

בעקבות שכלול האופניים, בסיום המאה ה-19 היו למרבית צבאות אירופה וצבא ארצות הברית יחידות חיל רגלים רכובות על גבי אופניים. יחידות כאלה השתתפו במלחמות אחדות:
במלחמת הבורים השנייה, שימשו רוכבים כתצפיתנים ושליחים ויחידה שתפקידה היה פטרול על פסי הרכבת עשתה שימוש לראשונה באופני טנדם שקובעו לפסים.
במהלך מלחמת העולם הראשונה, כוחות חי"ר מצוידים באופניים שימשו בתפקידים רבים: לוחמים, תצפיתנים, שליחים ועוד. באיטליה, יחידות כאלה פעלו עד סוף המלחמה. בגרמניה, עם פרוץ המלחמה לכל גדוד הייתה פלוגת אופניים. במהלך המלחמה נוספו פלוגות נוספות ובסך הכל היו כ-80 פלוגות.
במהלך הפלישה לסין במלחמת סין–יפן השנייה היו בצבא יפן כ-50,000 חיילים מצוידים באופניים. גם במהלך מלחמת העולם השנייה, הקרב על מאלאיה ודרכם של היפנים לכיבוש סינגפור בשנת 1941 היו תלויים במידה רבה בלוחמים רכובי אופניים. בשני המאמצים הללו אפשרו האופניים העברה שקטה וגמישה של אלפי חיילים ששימשה לגרימת הפתעה ויצירת בלבול בקרב האויב.
הצבא הפיני עשה שימוש נרחב באופניים במהלך מלחמת לפלנד ומלחמת ההמשך. שליחים וכיתות גדודיות עשו שימוש באופניים ואפשרו תנועה מהירה מזאת של הצבא הרוסי.
שימוש באופניים בצד בעלות הברית במלחמת העולם השנייה היה נדיר למדי. בעיקר שימשו האופניים שליחים, רובם ככולם בעורף. מבצע מוצלח של בנות הברית, מבצע בייטינג, בוצע על ידי לוחמים מוטסים מצוידים באופניים מתקפלים בשנת 1942 בצרפת.
אופניים וזכויות נשים

פיתוח שלדה משולשת כפולה לאופניים, אפשר לנשים ניידות חופשית במידה שלא הייתה מוכרת בעבר ותרם לעליית תנועת הזכויות לנשים בעולם המערבי. ככל שהאופניים הפכו זולים ובטוחים יותר, עלה מספר הנשים שראו בהם אמצעי לעצמאות אישית וכך הפכו האופניים לסמל ל"אישה החדשה" בסוף המאה ה-19, במיוחד בבריטניה ובארצות הברית.
בסוף המאה ה-19 כינו פמיניסטיות וסופרז'יסטיות את האופניים "מכונת השחרור לאישה". האמריקאית סוזן ב. אנטוני אמרה בריאיון עיתונאי לעיתון New York World ב-2 בפברואר 1896: "תנו לי לומר לכם מה אני חושבת על רכיבה על אופניים. אני חושבת שהם תרמו לשחרור הנשים יותר מכל דבר אחר בעולם. האופניים נותנים לנשים תחושת עצמאות ושחרור. אני עומדת ומתענגת בכל פעם שאני רואה אישה עוברת ברכיבה על גלגלים... זוהי תמונה של נשיות חופשייה, שאינה מרוסנת." בשנת 1895 פרסמה פרנסיס וילארד, נשיאת איגוד הצניעות הנוצרית הנשית, ספר שכותרתו "כיצד למדתי לרכוב על אופניים" ובו שיבחה את האופניים עליהם למדה לרכוב בשנות חייה המאוחרות, אותם כינתה בשם "תענוג", בזכות התחושה הטובה והאופטימיות שתרמו לחייה. וילארד נהגה לעשות שימוש במטפורה של רכיבה על אופניים כדי לעודד סופרז'יסטיות אחרות לפעולה. היא הצהירה: "לא אבזבז חיי בחיכוכים כאשר ניתן להפכם לתנופה."
דוגמה ליחס הגברי השמרן לדמותה של האישה החדשה הרוכבת על אופניים, ניתן למצוא לתגובתם של תלמידי אוניברסיטת קיימברידג' בסוף שנת 1897, כאשר הוחלט כי נשים תתקבלנה לאוניברסיטה כתלמידות מן המנין. אלה הלכו ותלו במחאה בובה של אישה רוכבת על אופניים בכיכר העיר.
בעשור האחרון של המאה ה-19 הוביל "שיגעון האופניים" לתנועה שתמכה ב"לבוש הגיוני" לנשים, דבר שעזר לשינוי אופנת הלבוש הנשי ושחרר את הנשים מן המחוך, שמלות באורך הקרסוליים ופרטי לבוש מגבילים אחרים והציג לראשונה את מכנסי הנשים, אשר עוררו תדהמה באותה עת.
השפעות חברתיות נוספות

לדעת סוציולוגים שונים האופניים תרמו לגיוון הגנטי של תושבי אזורים נידחים, בכך שאפשר להם להגיע בקלות למקום היישוב הקרוב ולהגדיל את "מעגל החיזור". בערים, סייעו האופניים להפחית את הצפיפות במרכזי הערים על כך שאפשרו לפועלים להתגורר בפרברים ולהגיע לעבודתם ביעילות ובמהירות. האופניים הפחיתו גם את התלות בסוס כאמצעי תחבורה. האופניים אפשרו גם לתושבי הערים לנסוע להנאתם במרחבי הכפר, זאת בזכות היותם של האופניים יעילים וחסכוניים באנרגיה הרבה יותר מהליכה ברגל ואף מהירים יותר.
רכיבה על אופניים ובריאות הציבור

נמצא כי להתעמלות הגופנית שברכיבה על אופניים יש קשר לבריאות טובה יותר ולהרגשת רווחה מוגברת. על פי דו"ח של ארגון הבריאות העולמי, חוסר פעילות גופנית הוא הגורם השני רק לעישון, בגרימת מחלות בארצות מפותחות, דבר הגורם להוצאות אדירות לחברה. הדו"ח של ארגון הבריאות העולמי קובע כי הגברת הפעילות הגופנית הוא המרשם הטוב ביותר לבריאות הציבור וכי רכיבה על אופניים היא "פעילות מתאימה ביותר" למטרה זו. ארגון הצדקה ההנדסי הבריטי "ססטרנס" דיווח כי ההחזר בהשקעה חברתית באופניים ובפיתוח דרכים להגברת הרכיבה עליהם, הוא ביחס של 20:1 בהוצאות בריאות ותועלות חברתיות אחרות.
מחקר שהתפרסם בירחון לרפואה פנימית ואשר נעשה בדנמרק בשנת 2000, מצא כי רכיבה על אופניים למקום העבודה, מפחיתה ב-40% את סיכוני התמותה הידועים.
רכיבה על אופניים אינה נחשבת בדרך כלל לפעילות בעלת סיכון גבוה. בבריטניה שיעור מקרי המוות ברכיבה על אופנים לקילומטר דומה לזה של הליכה ברגל, נמוך מזה של רוכבי אופנועים וגבוה הרבה יותר משיעור מקרי המוות לנוסעים במכונית ובאוטובוס לקילומטר נסיעה. רוב התאונות הקטלניות של רוכבי אופניים בבריטניה נגרמות מהתנגשות עם מכוניות או משאיות. אנשים רבים נרתעים מלנסוע באופניים בגלל החשש הבטיחותי מתאונה עם מכונית. מסיבה זו, ארגוני סביבה כמו מגמה ירוקה, ארגוני אופניים כמו ישראל בשביל אופניים, בין השאר באמצעות הפגנות כמו מסה קריטית פועלים למען הקמת רשת שבילי אופניים בעיר, ולתכנון עירוני שיתחשב באופניים ככלי תחבורה לצורכי יוממות.
רכיבה על אופניים בישראל

איגוד האופניים בישראל עוסק בקידום רכיבת אופניים בישראל, הן רכיבה תחרותית והן רכיבה עממית. האיגוד כפוף לחוקיו של ה-UCI, איגוד האופניים הבינלאומי.
מלבד במספר רשויות ספורות, תשתית התחבורה העירונית כמעט שאינה מגיעה לרמת פיתוח כזו המאפשרת שימוש באופניים ככלי תחבורה שבשגרה. למרות פעילותן של קהילות שונות, אנשים פרטיים וארגונים מהמגזר השלישי, בערים הגדולות תחבורת האופניים אינה מוסדרת דיה ורוכבי האופניים רבות שנאלצים "לזגזג" בין הכבישים למדרכות. קיימת גם כן פעילות מול גופי ההסעה השונים שמטרתה קידום הנגשת התחבורה הציבורית לקהל רוכבי האופניים.
תל-אופן הוא מיזם להשכרת אופניים בשירות עצמי שאותו מספקת עיריית תל אביב-יפו. המטרה העיקרית של השירות היא להפחית את תנועת כלי הרכב בתוך העיר. המיזם שואף גם להפחית את זיהום האוויר, ליצור אווירה ידידותית בתוך העיר, ולעודד פעילות גופנית. השירות הושק ב-28 באפריל 2011 ועם השקתו סיפק מעל 250 אופניים הזמינים לכל אדם מעל גיל 18 ב-35 תחנות עגינה הפרוסות ברחבי העיר. בשנת 2015 השירות הורחב לתחומי העיר גבעתיים.
בשנים 2002–2012 התקיים אחת לשנה מסע רוכב ישראל מאזור החרמון ועד אילת, שנמשך 3 ימים.
חברת שביל נט מוציאה לאור מפות טופוגרפיות מפורטות עם שבילים לרכיבה על אופניים.
לימוד רכיבה על אופניים

ישנן שיטות שונות ללימוד רכיבה על אופניים. שלדון בראון פירט שיטות קיימות וציין שהשיטה המהירה ביותר היא ללא גלגלי עזר. המלמד דוחף ומייצב את הרוכב לפי הצורך.
ראו גם

תחבורה בת קיימא
הערות שוליים

↑  http://www.newn.cam.ac.uk/about/about_history2.shtml
↑  http://www.euro.who.int/document/e75662.pdf
↑  http://www.sustrans.org.uk/default.asp?sID=1158137684156
↑  JAMA Network | JAMA Internal Medicine | All-Cause Mortality Associated With Physical Activity During Leisure Time, Work, Sports, and Cycling to Work
↑  http://www.magma.ca/~ocbc/comparat.html
↑  Department for Transport - GOV.UK
↑  שיטות לימוד רכיבה על אופניים
↑  כיצד ללמוד לרכב על אופניים באתר אקו-ויקי
| רכיבה על אופניים |
| --- | --- | --- |
| כללי | אופניים • אופניים חשמליים • רכיבה על אופני הרים • רכיבת כביש • אופני עיר |  |
| אמצעי תחבורה | יוממות אופניים • חוקים לרכיבה על אופניים • שליח באופניים • שירות השכרת אופניים • שירות שיתוף אופניים • טיולי אופניים • אופני משא • תחבורה פעילה |  |
| רכיבת פנאי | מרוץ אופניים • מרוץ אופני כביש • מרוץ אופני מסלול • מרוץ אופני BMX • מרוץ סייקלוקרוס • סייקלוספורטיב • פרי רייד  • רכיבה למרחקים ארוכים • רכיבת טריאל על אופני הרים • טריאתלון • מרוצי אופניים • רוכבי אופניים  • רכיבה אומנותית • ספינינג |  |
| בטיחות ותשתיות | שביל אופניים • אזורים ידידותיים לרוכבי אופניים • חניה לאופניים • בטיחות בעת רכיבה על אופניים • תשתיות אופניים • רכיבתיות • הנדסת תשתיות לאופניים • דיאטת כביש |  |
| שונות | מכונאי אופניים • שימוש מלחמתי באופניים • תחבורה בת קיימא • אספנות אופניים |  |
| --- | --- |
בקרת זהויות :  NLI: 987007538315805171  BNE: XX525741  GND: 4048155-4  LCCN: sh85035070  NARA: 10637210  NDL: 00570007  NKC: ph114273 
שימוש באופניים ככלי תחבורה
נער אפריקאי מוביל מספוא על אופניו. האופניים משמשים כלי תחבורה נפוץ בארצות מתפתחות
אישה על אופניים בעשור האחרון של המאה ה-19
רכיבה על אופניים יכולה לאפשר ניידות חופשית יותר
שביל לרוכבי אופניים בראשון לציון
אופני תל-אופן ברחוב הרצל בדרום תל אביב
אליפות ארצות הברית הפתוחה 2012

| --- | --- |


האצטדיון על שם ארתור אש
 ענף:  טניס 
 תקופת התחרות:  27 באוגוסט 2012 – 8 בספטמבר 2012 (13 ימים) 
 מספר תחרות:  132 
 עיר מארחת:  ניו יורק
 אצטדיון:  מרכז הטניס הלאומי בילי ג'ין קינג
 זוכה:  גברים:אנדי מארי (הממלכה המאוחדת) נשים:סרינה ויליאמס (ארצות הברית) זוגות גברים:בוב ומייק בריאן (ארצות הברית) זוגות נשים:שרה אראני/רוברטה וינצ'י (איטליה) זוגות מעורבים:יקטרינה מקארובה (רוסיה)/ברונו סוארס (ברזיל)
 www.usopen.org
 
 → אליפות ארצות הברית הפתוחה 2011 אליפות ארצות הברית הפתוחה 2013 ← 
 
אליפות ארצות הברית הפתוחה 2012 הייתה תחרות טניס שנערכה על מגרשי מרכז הטניס הלאומי בילי ג'ין קינג בפארק פלאשינג מדוז. כל המשחקים נערכו על משטח קשה. התחרויות התחילו ב-27 באוגוסט והסתיימו ב-8 בספטמבר. זו הייתה האליפות ה-132 מאז ייסודה.
הפרסים

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| אירוע | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| יחידים | $1,900,000 | $950,000 | $475,000 | $237,500 | $120,000 | $65,000 | $37,000 | $23,000 |
| זוגות | $420,000 | $210,000 | $105,000 | $50,000 |  | $26,000 | $16,000 | $11,000 |
| זוגות מעורבים | $150,000 | $70,000 | $30,000 | $15,000 |  |  | $10,000 | $5,000 |
סך הפרסים היה $22,204,000.
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
מקס מירני (בלארוס בלארוס) ודניאל נסטור (קנדה קנדה), הודחו בסיבוב הראשון
בוב ומייק בריאן (ארצות הברית ארצות הברית), מנצחי תחרויות 2008,2005 ו-2010, ניצחו בתחרות
רוברט לינדסטדט (שוודיה שוודיה) והוריה טקאו (רומניה רומניה), הודחו בסיבוב השלישי
מריוש פירסטנברג ומרצ'ין מטקובסקי (פולין פולין), הודחו בסיבוב הראשון
לאנדר פאיס (הודו הודו) וראדק סטפנק (צ'כיה צ'כיה), הפסידו במשחק הגמר
מרסל גרנוליירס ומארק לופס (ספרד ספרד), פרשו בחצי הגמר
מיכאל לודרה (צרפת צרפת) וננד זימוניץ' (סרביה סרביה), הודחו בסיבוב הראשון
מאהש בהופאטי ורוהן בופנה (הודו הודו), הודחו בסיבוב הראשון
ז'אן-ז'וליין רוייר (הולנד הולנד) ואיסם אול-הק קוריישי (פקיסטן פקיסטן), הודחו בחצי הגמר
יורגן מלצר (אוסטריה אוסטריה) ופיליף פטשנר (גרמניה גרמניה), מנצחי תחרות 20111, הודחו בסיבוב השני
ג'ונתן מארי (בריטניה בריטניה) ופרדריק נילסן (דנמרק דנמרק), הודחו בסיבוב השני
איוואן דודיג (קרואטיה קרואטיה) ומרסלו מלו (ברזיל ברזיל), הודחו בסיבוב השלישי
דויד מררו ופרננדו ורדסקו (ספרד ספרד), הודחו בסיבוב הראשון
קולין פלמינג ורוס האטצ'ינס (בריטניה בריטניה), הודחו בסיבוב השלישי
אלכסנדר פייה (אוסטריה אוסטריה) וברונו סוארס (ברזיל ברזיל), הודחו ברבע הגמר
סנטיאגו גונסאלס (מקסיקו מקסיקו) וסקוט ליפסקי (ארצות הברית ארצות הברית), הודחו בסיבוב השלישי
מנצחי תחרות 2011 יורגן מלצר (אוסטריה אוסטריה) ופיליף פטשנר (גרמניה גרמניה) הודחו בסיבוב השני. בוב ומייק בריאן (ארצות הברית ארצות הברית) נפגשו במשחק הגמר עם לאנדר פאיס (הודו הודו) וראדק סטפנק (צ'כיה צ'כיה) וניצחו בשתי מערכות.
התחרות > תחרות זוגות נשים

בתחרות השתתפו 64 זוגות. להלן דירוג הזוגות החזקות:
ליזל הובר וליזה ריימונד (ארצות הברית ארצות הברית), מנצחי תחרות 2011, הודחו בסיבוב השלישי
שרה אראני ורוברטה וינצ'י (איטליה איטליה), ניצחו בתחרות
אנדראה חלבצ'קובה ולוציה הרדצקה (צ'כיה צ'כיה), הפסידו במשחק הגמר
מריה קירילנקו ונדיה פטרובה (רוסיה רוסיה), הודחו ברבע הגמר
ואניה קינג (ארצות הברית ארצות הברית) וירוסלבה שבדובה (קזחסטן קזחסטן), מנצחות תחרות 2010, הודחו בסיבוב השלישי
יקטרינה מקארובה וילנה וסנינה (רוסיה רוסיה), הודחו בסיבוב השלישי
קטרינה סרבוטניק (סלובניה סלובניה) וג'נג ג'יה (הרפובליקה העממית של סין הרפובליקה העממית של סין), הודחו בסיבוב הראשון
נוריה לאגוסטרה ומריה חוסה מרטינס סאנצ'ס (ספרד ספרד), הודחו בחצי הגמר
ראקל קופס-ג'ונס ואביגייל ספירס (ארצות הברית ארצות הברית), הודחו בסיבוב השלישי
איווטה בנשובה וברבורה סטרוסובה (צ'כיה צ'כיה), הודחו בסיבוב השני
ג'ולי גוגרס (גרמניה גרמניה) וקבטה פשקה (צ'כיה צ'כיה), הודחו ברבע הגמר
אנסטסיה רודיונובה (אוסטרליה אוסטרליה) וגלינה ווסקובוייבה (קזחסטן קזחסטן), הודחו בסיבוב השני
בת'אני מאטק-סנדס (ארצות הברית ארצות הברית) וסניה מירזה (הודו הודו), הודחו בסיבוב השלישי
נטלי גרנדין (דרום אפריקה דרום אפריקה) וולדימירה אולחירובה (צ'כיה צ'כיה), הודחו בסיבוב השלישי
קלאודיה יאנס-איגנסיק (פולין פולין) וכריסטינה מלדנוביץ' (צרפת צרפת), הודחו בסיבוב השני
קסי שוביי (טאיוואן טאיוואן) ואנבל מדינה גאריגס (ספרד ספרד), הודחו בחצי הגמר
מנצחות תחרות 2011 ליזל הובר וליזה ריימונד (ארצות הברית ארצות הברית) הודחו בסיבוב השלישי. שרה אראני ורוברטה וינצ'י (איטליה איטליה) נפגשו במשחק הגמר עם אנדראה חלבצ'קובה ולוציה הרדצקה (צ'כיה צ'כיה) וניצחו בשתי מערכות. באותה שנה הן ניצחו גם באליפות צרפת הפתוחה.
התחרות > תחרות זוגות מעורבים

בתחרות השתתפו 32 זוגות. להלן זוגות שזכו בדירוג:
ליזל הובר (ארצות הברית ארצות הברית) ומקס מירני (בלארוס בלארוס), הודחו בחצי הגמר
ליזה ריימונד (ארצות הברית ארצות הברית) ומייק בריאן (ארצות הברית ארצות הברית), הודחו בסיבוב הראשון
ילנה וסנינה (רוסיה רוסיה) ולאנדר פאיס (הודו הודו), הודחו ברבע הגמר
קבטה פשקה (צ'כיה צ'כיה) ומרצ'ין מטקובסקי (פולין פולין), הפסידו במשחק הגמר
קטרינה סרבוטניק (סלובניה סלובניה) וננד זימוניץ' (סרביה סרביה), הודחו בסיבוב הראשון
אנדראה חלבצ'קובה (צ'כיה צ'כיה) ומאהש בהופאטי (הודו הודו), פרשו בסיבוב השני
לוצי חרדצקה ופרנטישק צ'רמאק (צ'כיה צ'כיה), הודחו בחצי הגמר
קלאודיה יאנס-איגנסיק ומריוש פירסטנברג (פולין פולין), הודחו בסיבוב השני
מנצחי תחרות 2011 מלאני אודין וג'ק סוק (ארצות הברית ארצות הברית) לא השתתפו בתחרות. הזוג הלא מדורג יקטרינה מקארובה (רוסיה רוסיה) וברונו סוארס (ברזיל ברזיל) נפגשו במשחק הגמר עם קבטה פשקה (צ'כיה צ'כיה) ומרצ'ין מטקובסקי (פולין פולין) וניצחו אותם ב-3 מערכות.
ישראל בתחרות

אנדי רם ויוני ארליך השתתפו בתחרות זוגות גברים. הם ניצחו בסיבוב הראשון אך הודחו בסיבוב השני.
יוליה גלושקו השתתפה בתחרות הנשים והודחה בסיבוב הראשון.
שחר פאר השתתפה בתחרות הנשים והודחה בסיבוב הראשון.
שחר פאר השתתפה בתחרות זוגות נשים לצד לאורה רובסון מבריטניה. הן הפסידו בסיבוב הראשון.
אנדי מארי, מנצח התחרות
סרינה ויליאמס, מנצחת התחרות
אליפות ארצות הברית הפתוחה 2024

| --- | --- |


 ענף:  טניס 
 ארגון מפעיל:  הפדרציה הבין-לאומית לטניס 
 תקופת התחרות:  26 באוגוסט 2024 – 8 בספטמבר 2024 (14 ימים)
 מספר תחרות:  144 
 כספי זכייה:  75,000,000 דולר אמריקאי
 עיר מארחת:  קווינס, ניו יורק
 אצטדיון:  מרכז הטניס הלאומי בילי ג'ין קינג
 זוכה:  גברים:יאניק סינר (איטליה) נשים: ארינה סבלנקה זוגות גברים: מקס פרסל/ג'ורדן תומפסון (אוסטרליה)  זוגות נשים:ליודמילה קיצ'נוק (אוקראינה)/ילנה אוסטפנקו (לטביה) זוגות מעורבים:שרה אראני/אנדראה ואוואסורי (איטליה)
 
 → 2023 2025 ← 
 
אליפות ארצות הברית הפתוחה 2024 היא המהדורה ה-144 של אליפות ארצות הברית הפתוחה בטניס, תחרות גראנד סלאם בטניס הנערכת על מגרשי משטח קשה במרכז הטניס הלאומי בילי ג'ין קינג שבפארק פלאשינג מדוז, ניו יורק, ארצות הברית. האליפות נערכה בין 26 באוגוסט ל-8 בספטמבר.
ארגון

הטורניר מנוהל על ידי הפדרציה הבין-לאומית לטניס כחלק מסבב ה-ATP וסבב ה-WTA לשנת 2024. זהו טורניר הגראנד סלאם האחרון של העונה. הטורניר משוחק על משטח קשה ב-17 מגרשים במרכז הטניס הלאומי בילי ג'ין קינג, הראשי מביניהם הוא אצטדיון ארתור אש.
אירועי הטניס בכיסאות גלגלים לא נערכו בשנה זו בשל חפיפת הזמנים עם המשחקים הפאראלימפיים פריז (2024).
המוטו של הטורניר הוא "חוגגים את כוחו של הטניס" (באנגלית: Celebrating the Power of Tennis), שנבחר על ידי המארגנים כדי לעודד את "היתרונות של הספורט הבריא ביותר בעולם".
פרסים > נקודות

| אירוע | זכייה | גמר | חצי גמר | רבע גמר | שמינית גמר | סיבוב שלישי | סיבוב שני | סיבוב ראשון | העפלה | מוקדמות 3 | מוקדמות 2 | מוקדמות 1 |
| --- | --- | --- | --- | --- | --- | --- | --- | --- | --- | --- | --- | --- |
| יחידים | 2000 | 1300 | 800 | 400 | 200 | 100 | 50 | 10 | 0 | 16 | 8 | 0 |
| זוגות גברים | 2000 | 1200 | 720 | 360 | 180 | 90 | 0 |  |  |  |  |  |
| יחידות | 2000 | 1300 | 780 | 430 | 240 | 130 | 70 | 10 | 40 | 30 | 20 | 2 |
| זוגות נשים | 2000 | 1300 | 780 | 430 | 240 | 130 | 10 |  |  |  |  |  |
פרסים > כסף

סך הפרסים באליפות ארצות הברית הפתוחה 2024 הוא 75 מיליון דולר אמריקאי, 15% יותר ממהדורת 2023 והסכום הגדול בהיסטוריה של התחרות.
| אירוע | זכייה | גמר | חצי גמר | רבע גמר | שמינית גמר | סיבוב שלישי | סיבוב שני | סיבוב ראשון | העפלה | מוקדמות 3 | מוקדמות 2 |
| --- | --- | --- | --- | --- | --- | --- | --- | --- | --- | --- | --- |
| יחידים | $3,600,000 | $1,800,000 | $1,000,000 | $530,000 | $325,000 | $215,000 | $140,000 | $100,000 | $52,000 | $38,000 | $25,000 |
| זוגות | $750,000 | $375,000 | $190,000 | $110,000 | $63,000 | $40,000 | $25,000 |  |  |  |  |
| זוגות מעורבים | $200,000 | $100,000 | $50,000 | $27,500 | $16,500 | $10,000 |  |  |  |  |  |
התחרות > תחרות זוגות גברים

בתחרות השתתפו 64 זוגות, 16 מהם דורגו:
מרסל גראנויירס ספרד והוראסיו סבאיוס ארגנטינה, הודחו ברבע הגמר
רוהאן בופאנה הודו ומת'יו אבדן אוסטרליה, הודחו בשמינית הגמר
רג'יב ראם ארצות הברית וג'ו סולסברי הממלכה המאוחדת, מנצחי תחרויות 2022 ו-2023, הודחו בשמינית הגמר
מרסלו ארוואלו אל סלוודור ומטה פביץ' קרואטיה, הודחו בחצי הגמר
סימונה בוללי ואנדראה ואוואסורי איטליה, הודחו בשמינית הגמר
הארי הליווארה פינלנד והנרי פאטןהממלכה המאוחדת, הודחו בשמינית הגמר
מקס פרסל וג'ורדן תומפסון אוסטרליה, זכו בתחרות
ניל סקופסקי הממלכה המאוחדת ומייקל ונוס ניו זילנד, הודחו ברבע הגמר
סנטיאגו גוסאלס מקסיקו ואדואר רוז'ר-וסלין צרפת, הודחו בסיבוב הראשון
קווין קרביץ וטים פיטס גרמניה, הפסידו בגמר
וסלי קולהוף הולנד וניקולה מקטיץ' קרואטיה, הודחו ברבע הגמר
הוגו ניס מונקו ויאן זיילינסקי פולין, הודחו בסיבוב השני
נתניאל לאמונס וג'קסון וית'רו ארצות הברית, הודחו בחצי הגמר
איוואן דודיג קרואטיה ואדם פבלאסק צ'כיה, הודחו בשמינית הגמר
אוסטין קרייצק ארצות הברית ויאן-ג'וליין רוג'ר הולנד, הודחו בסיבוב השני
מקסימו גונסאלס ואנדרס מולטני ארגנטינה, הודחו ברבע הגמר
מנצחי תחרויות 2022 ו-2023 רג'יב ראם מארצות הברית וג'ו סולסברי מהממלכה המאוחדת הודחו בסיבוב השלישי. מקס פרסל וג'ורדן תומפסון מאוסטרליה ניצחו בגמר את קווין קרביץ וטים פיטס מגרמיה ב-3 מערכות.
התחרות > תחרות זוגות נשים

בתחרות השתתפו 64 זוגות, 16 מהם דורגו:
גבריאלה דברובסקי קנדה וארין רוטליף ניו זילנד, מנצחות תחרות 2023, הודחו ברבע הגמר
סיי סו-ויי טאיפיי הסינית ואליס מרטנס בלגיה, הודחו בסיבוב הראשון
קתרינה סיניאקובה צ'כיה וטיילור טאונסנד ארצות הברית, הודחו בחצי הגמר
קרוליין דולהייד ודיסאייר קרפצ'יק ארצות הברית, הודחו בסיבוב השני
ניקול מליצ'אר-מרטינס ארצות הברית ואלן פרס אוסטרליה, הודחו ברבע הגמר
שרה אראני וג'סמין פאוליני איטליה, הודחו בסיבוב השני
ליודמילה קיצ'נוק אוקראינה וילנה אוסטפנקו לטביה, זכו בתחרות
דמי סחורס הולנד ולואיסה סטפאני ברזיל, הודחו ברבע הגמר
סופיה קנין ובת'אני מאטק-סנדס ארצות הברית, הודחו בשמינית הגמר
צ'אן האו-צ'ינג טאיפיי הסינית וורוניקה קודרמטובה (רוסיה), הודחו בחצי הגמר
מריה בוזקובה צ'כיה ושרה סוריבס ספרד, הודחו בשמינית הגמר
ביאטריס חדאד-מאיה ברזיל ולורה סיגמונד גרמניה, הודחו בשמינית הגמר
ג'וליאנה אולמוס מקסיקו ואלכסנדרה פנובה 0רוסיה), הודחו בסיבוב השני
כריסטינה בוקשה ספרד ושו ייפאן הרפובליקה העממית של סין, הודחו בסיבוב הראשון
אולריקה אייקרי נורווגיה ואינגריד ניל אסטוניה, הודחו בסיבוב הראשון
אנה שיבהארה יפן ואלדילה סוטג'יאדי אינדונזיה, הודחו בסיבוב השני
מנצחות תחרות 2023 השתתפו בתחרות עם פרטנריות שונות. ליודמילה קיצ'נוק מאוקראינה ילנה אוסטפנקו מלטביה, ניצחו בגמר את קריסטינה מלאדנוביץ' מצרפת וג'אנג שוואי מסין ב-2 מערכות.